รอเติมพรุ่งนี้! OR-BCP ลดราคาเบนซิน-แก๊สโซฮอล์ 50 สต.- E85 ลง 30 สต.
OR-BCP ลดราคาขายปลีกน้ำมันกลุ่มเบนซิน-แก๊สโซฮอล์ทุกชนิด ลิตรละ 50 สต. ส่วน E85 ลดลง 30 สต. มีผลตั้งแต่วันพรุ่งนี้ (18 ส.ค.65) เวลา 05.00 น.เป็นต้นไป
OR-BCP ลดราคาน้ำมันกลุ่มเบนซิน-แก๊สโซฮอล์ ลิตรละ 50 สต. E85 ลด 30 สต. มีผลพรุ่งนี้
17 ส.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ทุกชนิดลง 0.50 บาท/ลิตร ยกเว้น E85 ลดลง 0.30 บาท/ลิตร ส่วนดีเซลพรีเมี่ยม B7 ปรับลง 0.50 บาท/ลิตร กลุ่มดีเซลอื่นๆ คงเดิม มีผลตั้งแต่วันพรุ่งนี้ (18 ส.ค.65) เวลา 05.00 น.เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 43.96 บาท, แก๊สโซฮอล์ 95 ลิตรละ 36.55 บาท, แก๊สโซฮอล์ 91 ลิตรละ 36.28 บาท, E20 ลิตรละ 35.44 บาท และ E85 ลิตรละ 32.64 บาท ส่วนน้ำมันดีเซล B7, B10 และ B20 ราคาคงเดิม ลิตรละ 34.94 บาท ส่วนดีเซลพรีเมี่ยม B7 อยู่ที่ลิตรละ 45.66 บาท

 